Source: http://docplayer.ro/190859275-Statutul-volum-federa%C5%A3ia-organiza%C5%A3iilor-care-sprijin%C4%83-dezvoltarea-voluntariatului-%C3%AEn-rom%C3%A2nia.html
Timestamp: 2020-08-10 01:23:35+00:00

Document:
STATUTUL VOLUM - Federaţia Organizaţiilor care Sprijină Dezvoltarea Voluntariatului în România - PDF Descărcare gratuită
STATUTUL VOLUM - Federaţia Organizaţiilor care Sprijină Dezvoltarea Voluntariatului în România
Download "STATUTUL VOLUM - Federaţia Organizaţiilor care Sprijină Dezvoltarea Voluntariatului în România"
1 S-a cerut autentificarea prezentului înscris: STATUTUL VOLUM - Federaţia Organizaţiilor care Sprijină Dezvoltarea Voluntariatului în România CAPITOLUL I: GENERALITĂŢI Articolul 1 Se înfiinţează VOLUM Federaţia Organizaţiilor care Sprijină Dezvoltarea Voluntariatului în România, menţionată în continuare cu forma scurtă a denumirii oficiale, respectiv Federaţia VOLUM, prin libera asociere a a următoarelor persoane juridice care sunt membri fondatori: Persoana juridică cu sediul în înregistrată în Registrul Asociaţiilor şi Fundaţiilor la Grefa sub nr. Judecătoriei Asociaţia Centrul de Voluntariat Cluj-Napoca Cluj-Napoca, Str. Iulia Maniu Nr. Cluj-Napoca 93 din 5/11/ , ap. 6 Asociaţia Centrul de Voluntariat Simeria Simeria, Str. Avram Iancu, Bl. 7, Deva 6/A din 9/03/2005 (VOLSIM) Sc. C, et. IV, ap. 47 Asociaţia Centrul Român pentru Copii Bucureşti, Str. Jean Monnet nr. 69 Bucureşti 172 din 10/01/2007 Dispăruţi şi Exploataţi Sexual Focus Asociaţia Copiii Speranţei Com. Vlădeşti, nr. 374, jud. Râmnicu 8/2001 Vâlcea Vâlcea Asociaţia Evolution Bucureşti, Str. Slt. Pompiliu Bucureşti 32 din 17/04/2008 Manoliu, nr. 13, bl. G2, ap. 211 Asociaţia Femina XXI Baia Mare, Str. Aviatorilor Nr. Baia Mare 4208/A/2002 3A/38 Asociaţia Little People România Cluj-Napoca, Calea Mănăştur nr. Cluj-Napoca 93 din 18/09/ B Asociaţia Medo Botoşani, Str. Aleea Griviţa nr. 3, Botoşani 3 din 29/03/2010 ap. 8 Asociaţia pentru Drepturile Pensionarilor din România Bucureşti, Şoseaua Panduri nr. 19, bl. P9, sc. 1, et. 2, ap. 10 Bucureşti 16/A din 28/03/2007 Asociaţia Pro Vobis Centrul Naţional de Cluj-Napoca, Str. Rene Descartes Cluj-Napoca 35 din 12/06/1992 Resurse pentru Voluntariat No. 6 Asociaţia Raza Speranţei din Ardeal Unirea II, Str. Nădejdea nr. 428 Alba Iulia 8 din 06/08/2007 (1003), jud. Alba Asociaţia Română a Tinerilor cu Iniţiativă Craiova, Str. Eugeniu Carada nr. Craiova 3 din 25/02/ , cam. 8 Caritas Alba Iulia din Arhidioceza Romano Catolică Alba Iulia Alba Iulia, Str. Păcii nr. 3 Alba Iulia 1273 din 30/10/2006 Centrul Diecezan Caritas Iaşi Iaşi, Str. Sărăriei nr. 134 Iaşi 131/A din 16/12/2002 Comitetul Naţional Român pentru Drepturile Contanţa. Bd. 1 Decembrie 1918, Constanţa 62/A din 7/09/2009 Copilului Filiala Constanţa nr. 21, birou 8 Federaţia Organizaţiilor Râmnicene de Râmnicu Sărat, Str. Tudor Buzău 1483/114/2010 Tineret, Educaţie şi Sport Vladimirescu nr. 20 Fundaţia de Sprijin Comunitar Bacău, Str. Livezilor nr. 1 Bacău din 8/08/2005 Fundaţia Dezvoltarea Popoarelor Bucureşrti, Str. Viorele nr. 34, bl. B15, sc. C, ap. 72 Bucureşti 58 din 21/03/1996 1
2 Fundaţia Noi Orizonturi Lupeni, Str. Păcii, bl. 5, sc. 1, ap. Petroşani 10 din 6/12/ Fundaţia Serviciilor Sociale Bethany Timişoara, Str. Calea Dorobanţilor Timişoara 12 din 23/10/2002 nr. 4 Fundaţia Student Plus Timişoara, Bd. Take Ionescu nr. 40 Timişoara 104/ /06/1999 Habitat for Humanity România Beiuş, Aleea Moţilor Bl. AN ap. 8 Oradea 7 din 22/04/2003 Organizaţia Salvaţi Copiii SM Speromax Alba Societatea Naţională de Cruce Roşie din România Bucureşti, Intrarea Ştefan Furtuna nr. 3 Alba Iulia, Bd. Revoluţiei 1989, nr. 26, ap. 8 Bucureşti, Str. Biserica Amzei nr. 29 Bucureşti 1334 din 17/04/1990, ulterior 119 din 02/10/2002 Alba Iulia 1255 din 01/10/2007 Funcţionează în baza Legii 139/ 1995 Articolul 2 Federaţia VOLUM este o persoană juridică română de drept privat, fără scop patrimonial, independentă, neafiliată politic, neguvernamentală şi care acţionează în beneficiul public. Articolul 3 Federaţia VOLUM s-a înfiinţat în baza legislaţiei române privind asociaţiile şi fundaţiile şi funcţionază pe baza legislaţiei şi a prezentului statut. Articolul 4 Sediul Federaţiei VOLUM este în Bucureşti, Str. Washington Nr. 38, Ap. 2, sectorul 1. Sediul poate fi schimbat prin decizia Consiliului Director. Articolul 5 Federaţia VOLUM s-a înfiinţat la data de 3 iunie 2010 şi funcţionează pe durată nedeterminată. Articolul 6 Federaţia VOLUM poate înfiinţa filiale sau sucursale şi poate deschide birouri în ţară sau străinătate pe baza deciziei Adunării Generale. Articolul 7 Federaţia VOLUM se poate afilia la reţele naţionale şi internaţionale în conformitate cu scopul şi obiectivele sale pe baza deciziei Consiliului Director. Articolul 8 Sigla Federaţiei VOLUM este următoarea: CAPITOLUL II: SCOPUL ŞI OBIECTIVELE FEDERAŢIEI Articolul 9 Scopul Federaţiei VOLUM este de a facilita dialogul şi acţiunea comună a tuturor factorilor interesaţi de mişcarea de voluntariat în vederea dezvoltării sustenabile a voluntariatului în România. 2
3 Articolul 10 Obiectivele Federaţiei VOLUM sunt: Reprezentarea intereselor organizaţiilor din România care lucrează cu voluntari şi sprijină dezvoltarea voluntariatului în dialogul cu autorităţile statului în vederea dezvoltării sustenabille a voluntariatului în România; Crearea unui mediul favorabil pentru dezvoltarea voluntariatului în România; Dezvoltarea capacităţii organizaţiilor care lucrează cu voluntari şi sprijină voluntariatul în vederea creşterii calităţii lucrului cu voluntarii; Creşterea gradului de conştientizare a valorii voluntariatului pentru societate şi individ şi recunoaşterea contribuţiei voluntariatului la dezvoltarea societăţii. Articolul 11 Pentru atingerea scopului şi obiectivelor sale, Federaţia VOLUM va dezvolta următoarele activităţi: Reprezentarea intereselor organizaţiilor care lucrează cu voluntari şi care sprijină voluntariatul în relaţia cu instituţiile locale, regionale, naţionale şi internaţionale; Promovarea voluntariatului către cetăţeni, mediul asociativ, mass-media, mediul de afaceri, instituţiile de educaţie şi factorii de decizie, ca expresie a cetăţeniei active şi a responsabilităţii sociale; Sprijinirea organizaţiilor care lucrează cu voluntari şi care susţin dezvoltarea voluntariatului şi facilitarea dezvoltării de noi organizaţii care lucrează cu voluntari şi care susţin dezvoltarea voluntariatului; Facilitarea colaborării şi lucrului în reţea în rândul organizaţiilor care lucrează cu voluntari şi care susţin dezvoltarea voluntariatului şi al tuturor factorilor interesaţi de mişcarea de voluntariat prin organizarea de evenimente publice, conferinţe, seminarii, mese rotunde, dezbateri, schimburi de experienţă, vizite de studiu etc.; Creşterea capacităţii organizaţiilor membre prin crearea de metode, instrumente şi sisteme de dezvoltare organizaţională şi managementul voluntarilor; Organizarea de cursuri de formare pentur membri şi alte organizaţii neguvernamentale, instituţii publice, autorităţi locale, regionale, naţionale şi internaţionale, companii şi cetăţeni interesaţi; Facilitarea dezvoltării de proiecte şi programe în domeniul voluntariatului adresate copiilor, tinerilor, adulţilor şi vârstnicilor prin intermediul membrilor, partenerilor şi colaboratorilor săi; Oferirea de servicii de informare, consultanţă, instruire, facilitarea colaborării pentru membrii, colaboratorii şi partenerii săi; Organizarea de activităţi publice de voluntariat în colaborare cu membri, alte organizaţii neguvernamentale, instituţii publice, autorităţi locale, regionale, naţionale şi internaţionale, companii şi cetăţeni interesaţi; Acordarea de consultanţă pe probleme legate de voluntariat pentru organizaţii şi instituţii din ţară şi din alte ţări; Acordarea de premii, granturi, finanţări, burse şi alte forme de sprijin unor persoane fizice şi persoane juridice în vederea îndeplinirii scopurilor organizaţiei şi cu respectarea regulamentelor interne şi a legislaţiei în vigoare; Realizarea de schimburi de voluntari la nivel naţional şi internaţional, trimiterea de voluntari în alte ţări în cadrul unor programe gestionate de terţe părţi sau a unor programe proprii; Participarea la formularea şi implementarea politicilor publice şi organizarea de activităţi de advocacy pe teme legate de domeniul de activitate al federaţiei şi membrilor săi; Realizarea de cercetări pe teme de interes pentru mişcarea de voluntariat şi mediul asociativ; Editarea de publicaţii (broşuri, cărţi, articole, reviste etc.) pe teme legate de voluntariat şi mediul asociativ; Dezvoltarea de activităţi generatoare de venit pentru susţinerea activităţii în condiţiile legii şi ale prezentului statut; Dezvoltarea de proiecte şi instrumente diverse în vederea atingerii scopurilor propuse; Alte activităţi în conformitate cu misiunea şi obiectivele stabilite prin prezentul statut. CAPITOLUL III: MEMBRII ŞI STRUCTURA Articolul 12 Membrii Federaţiei VOLUM sunt persoane juridice române care lucrează cu voluntari sau sprijină dezvoltarea voluntariatului, care funcţionează cu repsectarea legislaţiei în vigoare şi care aderă la statutul şi valorile Federaţiei VOLUM. Articolul 13 Membrii Federaţiei VOLUM îşi păstrează personalitatea juridică poprie, patromoniul propriu şi independenţa de decizie şi acţiune în nume propriu. 3
4 Articolul 14 Federaţia VOLUM are două tipuri de membri: membri deplini şi membri asociaţi. Membrii deplini sunt organizaţii neguvernamentale fără scop patrimonial care lucrează cu voluntari sau care sprijină dezvoltarea voluntariatului. Membrii asociaţi sunt organizaţii care lucrează cu voluntari sau care sprijină dezvoltarea voluntariatului care nu pot sau nu doresc să devină membri deplini, instituţii de învăţământ şi cercetare cu interes şi programe în domeniul voluntariatului şi instituţii publice descentralizate care lucrează cu voluntari. Articolul 15 Partenerii Federaţiei VOLUM sunt companii care susţin sau iniţiază proiecte de voluntariat, autorităţi publice locale, regionale, naţionale şi internaţionale cu interes în domeniul voluntariatului, alte entităţi cu interes în domeniul voluntariatului care nu doresc sau nu se pot încadra în categoria membrilor deplini sau asociaţi aşa cum sunt acestea definite în prezentul statut. Articolul 16 Calitatea de membru al Federaţiei VOLUM se dobândeşte prin semnarea unei cereri de aderare şi depunerea unui dosar de aderare, potrivit Regulamentului de Organizare şi Funcţionare al federaţiei. Acceptarea de noi membri este decisă de Consiliul Director. Membrii care au fost prezenţi la adunarea de constituire şi au semnat prezentul statut sunt membrii fondatori şi au statut de membri deplini. Articolul 17 Calitatea de membru deplin, membru asociat sau partener al Federaţiei VOLUM încetează prin retragere (din proprie iniţiativă şi exprimată în scris), excludere (votată de Adunarea Generală), lichidare sau dizolvare a persoanei juridice (constatată conform legislaţiei în vigoare). Încetarea calităţii de membru sau partener al Federaţiei VOLUM atrage după sine încetarea oricăror împuterniciri, funcţii sau alte calităţi conferite membrilor sau partenerilor federaţiei în cauză. Articolul 18 Excluderea unui membru sau partener este propusă Adunării Generale de către Consiliul Director. Excluderea unui membru sau partener se adoptă prin vot secret de către Adunarea Generală cu votul a două treimi din totalul membrilor deplini prezenţi sau reprezentaţi la Adunarea Generală. Un membru poate fi exclus în următoarele situaţii: (a) încălcarea gravă a statutului, regulamentelor interne sau deciziilor Adunării Generale şi ale Consiliului Director al Federaţiei; (b) aducerea de prejudicii materiale şi morale Federaţiei sau unui membru al Federaţiei; (c) neplata cotizaţiei anuale pe durata a doi ani consecutivi, constatată de către Consiliul Director reunit în prima şedinţă din anul următor celor doi ani de neplată; (d) absenţa nemotivată de la două Adunări Generale consecutive; (e) nedelegarea dreptului de vot de două ori consecutiv în cazul absenţei motivate de la Adunarea Generală. Articolul 19 Membrii deplini ai Federaţiei VOLUM au următoarele drepturi: Să aleagă şi să fie aleşi în organele de conducere şi control ale federaţiei; Să participe cu drept de vot la Adunările Generale ale federaţiei; Să iniţieze acţiuni în cadrul şi să participe la acţiunile organizate de către federaţie; Să aibă acces la bazele de date cu informaţii diverse ale federaţiei; Să participe la stabilirea direcţiilor de acţiune ale federaţiei; Să beneficieze de serviciile oferite de federaţie; Să beneficieze de sprijinul federaţiei în diferite forme şi în funcţie de capacitatea federaţiei de a oferi sprijin; Să beneficieze de proiectele şi programele dezvoltate de Federaţia VOLUM pentru membrii săi; Să decidă cu privire la cuantumul cotizaţiei anuale a membrilor, excluderea membrilor, schimbarea obiectului de activitate al federaţiei, înfiinţarea de filiale, sucursale şi puncte de lucru ale federaţiei; Să decidă lichidarea sau dizolvarea Federaţiei. 4
5 Articolul 20 Membrii deplini ai Federaţiei VOLUM au următoarele obligaţii: Să respecte statutul, regulamentele interne şi deciziile Consiliului Director şi ale Adunării Generale ale Federaţiei VOLUM; Să activeze pentru realizarea scopului şi obiectivelor federaţiei; Să participe la Adunările Generale ale Federaţiei, iar în situaţia imposibilităţii de a participa, să delege dreptul de vot unui alt membru deplin în baza unei procuri, potrivit prezentului statut; Să achite la timp cotizaţia anuală în cuantumul stabilit de către Adunarea Generală; Să nu aducă daune materiale şi morale Federaţiei VOLUM sau membrilor Federaţiei VOLUM şi, dacă acestea s-au produs, să le repare; Să contribuie la construirea bazelor de date ale Federaţiei VOLUM cu informaţii despre organizaţie şi activitatea sa cu voluntarii; Să implementeze instrumentele dezvoltate de Federaţia VOLUM cu implicarea membrilor în vederea atingerii scopurilor şi obiectivelor federaţiei; Să delege o persoană principală de contact care să menţină relaţia cu federaţia VOLUM şi să participe la Adunările Generale şi la alte activităţi comune ale federaţiei; Să notifice federaţia cu privire la modificarea datelor de contact ale organizaţiei, modificarea persoanei de contact pentru relaţia cu federaţia şi cu privire la modificarea cuantumului bugetului anual al organizaţiei. Articolul 21 Membrii asociaţi ai Federaţiei VOLUM au următoarele drepturi: Să participe fără drept de vot la Adunările Generale ale federaţiei; Să iniţieze acţiuni în cadrul şi să participe la acţiunile organizate de către federaţie; Să aibă acces la bazele de date cu informaţii diverse ale federaţiei; Să participe la stabilirea direcţiilor de acţiune ale federaţiei; Să beneficieze de serviciile oferite de federaţie; Să beneficieze de sprijinul federaţiei în diferite forme şi în funcţie de capacitatea federaţiei de a oferi sprijin; Să beneficieze de proiectele şi programele dezvoltate de federaţia VOLUM pentru membrii săi. Articolul 22 Membrii asociaţi ai Federaţiei VOLUM au următoarele obligaţii: Să respecte statutul, regulamentele interne şi deciziile Consiliului Director şi ale Adunării Generale ale Federaţiei VOLUM; Să activeze pentru realizarea scopului şi obiectivelor federaţiei; Să achite la timp cotizaţia anuală în cuantumul stabilit de către Adunarea Generală; Să nu aducă daune materiale şi morale Federaţiei VOLUM sau membrilor Federaţiei VOLUM şi, dacă acestea s-au produs, să le repare; Să contribuie la construirea bazelor de date ale Federaţiei VOLUM cu informaţii despre organizaţie şi activitatea sa cu voluntarii; Să implementeze instrumentele dezvoltate de Federaţia VOLUM cu implicarea membrilor în vederea atingerii scopurilor şi obiectivelor federaţiei; Să delege o persoană principală de contact care să menţină relaţia cu federaţia VOLUM şi să participe la Adunările Generale şi la alte activităţi comune ale federaţiei; Să notifice federaţia cu privire la modificarea datelor de contact ale organizaţiei, modificarea persoanei de contact pentru relaţia cu federaţia şi cu privire la modificarea cuantumului bugetului anual al organizaţiei. Articolul 23 Partenerii Federaţiei VOLUM au următoarele drepturi: Să participe fără taxă la evenimentele publice organizate de federaţie; Să participe la acţiunile organizate de către federaţie; Să beneficieze, la cerere, de servicii oferite de federaţie; Să beneficieze de sprijinul federaţiei în diferite forme şi în funcţie de capacitatea federaţiei de a oferi sprijin; Să beneficieze de proiectele şi programele dezvoltate de federaţia VOLUM pentru partenerii săi. 5
6 Articolul 24 Partenerii Federaţiei VOLUM au următoarele obligaţii: Să respecte independenţa, statutul şi regulamentele interne ale federaţiei VOLUM; Să activeze pentru realizarea scopului şi obiectivelor federaţiei; Să achite la timp cotizaţia anuală în cuantumul stabilit de comun acord cu Consiliul Director; Să nu aducă daune materiale şi morale Federaţiei VOLUM sau membrilor Federaţiei VOLUM şi, dacă acestea s-au produs, să le repare; Să delege o persoană principală de contact care să menţină relaţia cu federaţia VOLUM şi să participe la activităţile federaţiei; Să notifice federaţia cu privire la modificarea datelor de contact ale organizaţiei şi modificarea persoanei de contact pentru relaţia cu federaţia. CAPITOLUL IV: FUNCŢIONAREA FEDERAŢIEI Articolul 25 Organele de conducere are federaţiei sunt Adunarea Generală şi Consiliul Director. Organul de administrare al federaţiei este Secretariatul executiv. Organul de control al federaţiei este cenzorul sau comisia de cenzori. Articolul 26 Adunarea Generală este organul suprem de conducere al Federaţiei VOLUM. Adunarea generală este formată din totalitatea membrilor deplini ai federaţiei. Adunarea Generală este întrunită statutar dacă sunt prezenţi sau reprezentaţi jumătate plus unu din numărul total de membri deplini. Articolul 27 Adunarea Generală ordinară se convoacă în scris de către Consiliul Director cu 25 de zile lucrătoare în avans de data stabilită pentru şedinţă. Dacă la prima convocare Adunarea Generală nu întruneşte cvorumul necesar, aceasta va fi convocată din nou în mod automat la 15 zile lucrătoare după data primei convocări. La a doua convocarea Adunarea Generală se consideră valabil întrunită, indiferent de numărul de membri deplini prezenţi sau reprezentaţi. Articolul 28 Un membru deplin poate delega dreptul de vot în cadrul Adunării Generale unui alt membru deplin pe baza unei procuri semnate şi ştampilate de reprezentantul legal al membrului deplin care deleagă dreptul de vot. Un membru deplin poate avea maxim două procuri de reprezentare a altor doi membri deplini în cadrul unei Adunări Generale. Articolul 29 Toţi membri deplini au drept de vot egal în cadrul Adunării Generale. Fiecare membru deplin are dreptul la un singur vot în cadrul Adunării Generale. Articolul 30 Adunarea Generală se reuneşte în şedinţă ordinară o dată pe an. Articolul 31 Adunarea Generală se poate reuni în şedinţă extraordinară pe baza unei convocări anunţate în scris. Adunarea Generală extraordinară poate fi convocată de către Consiliul Director sau de către o treime din numărul total al membrilor deplini. Convocarea unei Adunări Generale extraordinare este obligatoriu însoţită de data, locul, ora şi agenda întâlnirii, ataşate convocării şi comunicate în scris tuturor membrilor deplini. 6
7 Articolul 32 Adunarea Generală decide cu privire la: Adoptarea şi modificarea statutului Federaţiei; Alegerea şi demiterea membrilor Consiliului Director; Alegerea şi demiterea Preşedintelui; Aprobarea rapoartelor anuale de activitate ale Consiliului Director şi Secretariatului executiv; Descărcarea de gestiunea financiară a Consiliului Director şi Secretariatului executiv prin aprobarea rapoartelor financiare anuale prezentate de acestea; Aprobarea raportului cenzorului sau Comisiei de cenzori; Excluderea membrilor deplini, asociaţi sau a partenerilor la propunerea Consiliului Director; Cuantumul cotuzaţiei anuale care trebuie achitată de către membri deplini şi asociaţi; Instituirea altor tipuri de contribuţii pentru membri, frecvenţa încasării şi cuantumul acestora; Aprobarea direcţiilor strategice de acţiune ale federaţiei şi a planului anual de activitate; Aprobarea bugetului de venituri şi cheltuieli pentru anul următor; Aprobarea însemnelor Federaţiei; Aprobarea deschiderii de către federaţie de filiale, sucursale sau birouri în ţară şi străinătate; Aprobarea înfiinţării de către federaţie de societăţi comerciale pentru susţinerea activităţilor federaţiei; Aprobarea fuziunii, divizării, lichidării sau dizolvării federaţiei; Decide asupra tuturor problemelor care afectează federaţia şi care nu sunt explicit incluse în competenţa Consiliului Director sau Secretariatului executiv potrivit prezentului statut şi regulamentelor interne de organizare şi funcţionare ale federaţiei. Articolul 33 Deciziile Adunării Generale se adoptă cu majoritate simplă de jumătate plus unu din votul membrilor deplini prezenţi sau reprezentaţi la Adunarea Generală. Excepţie fac deciziile cu privire la adoptarea şi modificarea statutului, excluderea membrilor şi lichidarea sau dizolvarea federaţiei care se adoptă cu votul a două treimi din numărul membrilor deplini prezenţi sau reprezentaţi la Adunarea Generală. Articolul 34 Hotărârile Adunării Generale se adoptă prin vot deschis. Excepţie fac hotărârile cu privire la alegerea preşedintelui, consiliului director şi votul privind excluderea de membri, care sunt adoptate prin vot secret. Adunarea Generală poate adopta decizii prin vot electronic exercitat prin la solicitarea Preşedintelui şi cu acordarea unui termen de 15 zile calendaristice pentru exprimarea votului electronic. Articolul 35 Hotărârile Adunării Generale sunt obligatorii inclusiv pentru membri care nu au fost prezenţi, care au votat împotrivă sau care s-au abţinut de la vot. Aceştia pot ataca în instanţă hotărârile Adunării Generale în condiţiile legii, în situaţia în care le consideră nestatutare sau neconforme cu legislaţia. Articolul 36 Hotărârile Adunării Generale se consemnează în raportul întâlnirii la care se ataşează lista cu semnăturile membrilor prezenţi sau reprezentaţi la Adunarea Generală. Articolul 37 Consiliul Director al Federaţiei este ales de către Adunarea Generală pentru un mandat de 3 ani şi este format din 6 membri şi Preşedintele federaţiei. Consiliul Director poate alege un vicepreşedinte din rândul celor 6 membri aleşi ai Consiliului Director. Articolul 38 Membrii Consiliului Director sunt persoane fizice şi nu îşi pot exercita acest rol prin reprezentanţi. Membrii Consiliului Director sunt aleşi în calitate de reprezentanţi ai unui membru deplin şi mandatul lor încetează în situaţia încetării 7
8 relaţiilor lor cu membrul deplin în numele căruia au fost aleşi. Membrii Consiliului Director activează în calitate de voluntari şi nu sunt remuneraţi pentru activitatea lor, dar au dreptul la decontarea cheltuielilor realizate în îndeplinirea mandatului lor la cerere şi în limita resurselor disponibile ale Federaţiei. Articolul 39 Atribuţiile Consiliului Director sunt: Convocarea Adunării Generale a Federaţiei; Aprobarea aderării noilor membri la federaţia VOLUM; Alegerea vicepreşedintelui federaţiei din rândul celor 6 membri aeşi ai Consiliului Director; Redactarea Raportului anual de activitate şi prezentarea acestuia Adunării Generale; Redactarea şi prezentarea spre aprobarea Adunării generale a proiectului de buget şi planului de activitate pentru anul următor; Redactarea şi aplicarea Regulamentului de Organizare şi Funcţionare a federaţiei care include obligatoriu atribuţiile Preşedintelui şi Secretariatului executiv, regulamentul financiar, organigrama şi politica de personal; Angajarea şi demiterea Directorului Executiv care conduce Secretariatul Executiv al Federaţiei; Supervizarea activităţii Secretariatului Executiv; Asigurarea comunicării eficiente cu membrii; Aprobarea aderării federaţiei la alte structuri naţionale şi internaţionale; Aprobarea modificării sediului federaţiei; Aprobarea desfăşurării de către federaţie a activităţilor generatoare de venit cu respectarea legislaţiei în vigoare şi în vederea susţinerii financiare a federaţiei; Ratificarea contractelor şi altor acte juridice încheiate de Directorul executiv în numele şi pe seama federaţiei sau delegarea Directorului executiv pentru a încheia contrcate şi acte juridice în numel eşi pe seama federaţiei; Stabilirea planfonului până la care Directorul executiv este autorizat să facă operaţiuni financiare din fondurile Federaţiei; Arbitrarea conflictelor dintre membrii, dintre membri şi secretariatul executiv sau dintre angajaţii secretariatului executiv potrivit Regulamentului de Organizare şi Funcţionare; Luarea tuturor măsurilor necesare implementării deciziilor Adunării Generale pentru atingerea scopurilor federaţiei. Articolul 40 Consiliul Director se reuneşte trimestrial şi ori de câte ori este necesar, la solicitarea scrisă a Directorului executiv sau a Preşedintelui. Consliului director este valabil întrunit dacă sunt prezenţi 4 din numărul total de 7 membri. Hotărârile Consiliului Director se adoptă prin vot deschis cu votul a cel puţin jumătate plus unu din numărul celor prezenţi. În cazul egalităţii de voturi, votul Preşedintelui este decisiv. Hotărârile Consiliului Director se consemnează în raportul întâlnirii la care se ataşează lista cu semnăturile celor prezenţi. Articolul 41 Organul executiv al Federaţiei este Secretariatul executiv. Consiliul director angajează un Director executiv care va coordona activitatea Secretariatului executiv sub supervizarea Consiliului Director şi care răspunde direct în faţa Consiliului Director. Atribuţiile Secretariatului executiv şi modul de organizare şi funcţionare a acestuia se stabilesc prin Regulamentul de Organizare şi Funcţionare al Federaţiei. Articolul 42 Organul de control al Federaţiei este Cenzorul. Cenzorul este ales pentru un mandat de 3 ani de către Adunarea Generală din rândul reprezentanţilor membrilor deplini sau din exeteriorul organizaţiei. Cenzorul nu poate fi reprezentant al membrilor deplini care au un reprezentant ales în cadrul Consiliului Director sau al căror reprezentant este ales Preşedinte ale federaţiei. Cenzorul verifică activitatea Consiliului Director şi a Secretariatului executiv sub toate aspectele referitoare la conformitatea cu legislaţia în vigoare, statutul şi regulamentele interne ale Federaţiei, şi redactează un raport anual pe care îl prezintă Adunării Generale spre aprobare. În realizarea atribuţiilor sale Cenzorul acţionează independent faţă de Consiliul Director şi Secretariatul Executiv şi este răspunzător numai în faţa Adunării Generale. Cenzorul activează în calitate de voluntar şi nu este remunerat pentru activitatea sa, dar are dreptul la decontarea cheltuielilor realizate în îndeplinirea mandatului său la cerere şi în limita resurselor disponibile ale Federaţiei. Alte detalii cu privire la activitatea Cenzorului se stabilesc în Regulamentul de Organizare şi Funcţionare al federaţiei. 8
9 CAPITOLUL V: PATRIMONIUL Articolul 43 Patrimoniul iniţial este format din contribuţia în bani a membrilor fondatori în valoare de 600 de RON. Articolul 44 Patrimoniul Federaţiei VOLUM poate cuprinde: imobile diverse, mijloace de transport şi comunicaţii, echipamente de birotică, mobilier, tipărituri, alte mijloace fixe şi obiecte de inventar; fonduri băneşti în numerar sau în diverse titluri de valoare, orice alte valori în condiţiile legii. Patrimoniul poate fi utilizat numai în vederea atingerii scopului federaţiei aşa cum este el stabilit prin prezentul statut. Articolul 45 Federaţia poate administra sau utiliza, în afară de patrimoniul propriu, alte bunuri puse la dispoziţie de persoane fizice sau juridice în condiţiile legii. Articolul 46 Evidenţa, gestiunea şi reglementarea utilizării patrimoniului se face în condiţiile legii, ale prezentului statut şi ale Regulamentului de Organizare şi Funcţionare al Federaţiei. Intararea şi ieşirea din patrimoniu şi orice alte operaţiuni privind bunurile sunt aprobate de Consiliul Director în cazul titlurilor de valoare, imobilelor şi mijloacelor fixe şi de către Directorul executiv în cazul celorlalte bunuri. Operaţiunile băneşti curente sunt realizate de către Directorul Executiv până la plafonul aprobat de Consiliul Director şi de către Preşedinte peste plafonul respectiv. Articolul 47 Veniturile Federaţiei VOLUM provin din: Patrimoniul iniţial; Cotizaţiile anuale ale membrilor şi partenerilor şi alte contribuţii stabilite de Adunarea Generală; Donaţii, sponsorizări, legate; Resurse obţinute de la bugetele locale, de la bugetul de stat, de la bugetele ministerelor sau de la alte entităţi finanţatoare naţionale şi internaţioanle; Fonduri nerambursabile accesate pe bază de proiecte sau contracte din surse interne şi internaţionale; Dobânzi şi dividende rezultate din plasarea sumelor disponibile în condiţiile legii; Venituri rezultate din activităţi economice directe realizate în condiţiile legii; Dividendele societăţilor comerciale înfiinţate de Federaţia VOLUM în condiţiile legi şi ale prezentului statut; Alte surse legale. Articolul 48 Nicio persoană fizică sau juridică nu poate revendica fonduri sau bunuri din patrimoniul Federaţiei în baza unor contribuţii anterioare sau sub un alt motiv. Articolul 49 În cazul dizolvării Federaţiei VOLUM bunurile acesteia se împart în cote egale membrilor deplini existenţi la acea dată sau sunt donate unei persoane juridice române cu scopuri similare scopului Federaţiei, prin decizia Adunării Generale. CAPITOLUL VI: DISPOZIŢII TRANZITORII ŞI FINALE Articolul 50 Reorganizarea Federaţiei VOLUM, dizolvarea şi lichidarea acesteia se fac în condiţiile prezentului statut şi dispoziţiilor legale în vigoare. Articolul 51 Prezentul statut întră în vigoare la data înscrierii Federaţiei VOLUM în Registrul asociaţiilor şi fundaţiilor. Articolul 52 Prezentul statut se completează cu prevederile legislaţiei în vigoare cu privire la asociaţii, fundaţii şi federaţii. 9

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 21
 Articolul 22
 Articolul 23
 Articolul 24
 Articolul 25
 Articolul 26
 Articolul 27
 Articolul 28
 Articolul 29
 Articolul 30
 Articolul 31
 Articolul 32
 Articolul 33
 Articolul 34
 Articolul 35
 Articolul 36
 Articolul 37
 Articolul 38
 Articolul 39
 Articolul 40
 Articolul 41
 Articolul 42
 Articolul 43
 Articolul 44
 Articolul 45
 Articolul 46
 Articolul 47
 Articolul 48
 Articolul 49
 Articolul 50
 Articolul 51
 Articolul 52